《苏武慢》
元代·冯尊师

悟人曹溪，鹤冲霄汉，云水道人活计。临川举楫，对镜掷钩，涝漉锦鳞红鲤。

风送渔舟，透人双峰，影里骇然明霁。见烟霞、极目金丹，一粒贵珍难比。

玄妙处、太一含真，玄元成象，升降个中无滞。坚持九载，志炼三千，精进五华琼液。

都在灵源，洞彻神光，真境了然超彼。这长生久视，天机深奥，上仙真理。